Diari Oficial de la Generalitat Valenciana


Sumari del DOGV 9121, del 06-07-2021 (2021/6517)

Notificació de la sentència dictada en el procediment ordinari número 1679/2007.
--------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6517


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 1679/2007. [2021/6517]  
Joaquín Manuel Mondéjar, secretari del jutjat de primera instància número 2 d'Elx, faig saber que en les actuacions d'aquest Jutjat Procediment Ordinari [ORD] - 001679/2007 a instàncies de Juan Antonio Molina Naranjo i Celia Rodríguez Delgado contra l'herència jacent i hereus desconeguts d'Amalia Macia Molla, Rafael Ibarra Macia i Manuela Ibarra Macia, s'ha dictat la sentència, que copiada literalment en el seu encapçalament i dispositiva, és com diu:  
?Jutjat de Primera Instància número 2 d'Elx  
Procediment ordinari 1679/2007  
Part demandant: Juan Antonio Molina Naranjo i Celia Rodríguez Delgado.  
Procurador: Manuel Lara Medina  
Lletrat: Francisco Sanmartín el Vergel  
Part demandada: Amalia Macia Molla (morta) seguint-se contra l'herència jacent d'Amalia Macia Molla, Rafael Ibarra Macia i Manuela Ibarra Macia.   
Estime la demanda presentada pel procurador dels tribunals Lara Medina, en nom i representació de Juan Antonio Molina Naranjo i Celia Rodríguez Delgado, contra Amalia Macia Molla (morta) seguint-se contra l'herència jacent d'Amalia Macia Molla, contra Rafael Ibarra Macia i contra Manuela Ibarra Macia, i declare:  
  
1r) Que els actors són legítims propietaris en haver adquirit l'habitatge que a continuació es dirà en virtut d'escriptura pública de compravenda totalment vàlida i amb plens efectes jurídics entre les parts, tenint a més, la possessió pacífica, ininterrompuda i en concepte d'amo d'aquesta durant més de vint anys amb bona fe i just títol,   
  
Finca urbana novena, habitatge del nord del pis quart, de l'edifici compost de planta baixa i quatre pisos alts, amb dos habitatges o locals per planta, situat a Elx, carrer de Martín de Torres, on té el número cinc, i fa cantonada a la de Durán, on té el número deu. L'habitatge objecte de venda té accés al carrer mitjançant una escala comuna, i ocupa una superfície de seixanta metres quadrats, i consta de tres habitacions, menjador, cuina, lavabo i galeria. Afronta: pel nord i est, amb successors de Carlos Antón Boix; Sud, amb l'altre habitatge d'aquesta planta; i per l'oest, el carrer Durán. Representa una quota de deu enters per cent en el valor total de l'immoble, elements comuns i despeses. Sent l'assentament anterior al tom 1.227, llibre 402 de Santa María, foli 120, finca 22.760, inscripció 1a.  
2n) Que els compradors, hui actors, tenen totalment i íntegrament satisfet el preu convingut per la compra de l'immoble objecte d'aquest, i, en conseqüència, venen obligats els demandats, Rafael i Manuela Ibarra Maciá a atorgar la corresponent escriptura pública de ratificació en l'escriptura d'acceptació de l'herència i compravenda efectuada per la seua mare a favor dels actors de la tercera part indivisa de la finca,  
  
3r) Per tot el que s'ha exposat, condemne els demandats a estar i passar per les declaracions anteriors, i conseqüentment, a realitzar els actes necessaris per a procedir a l'atorgament de l'esmentada escriptura pública de ratificació en l'escriptura d'acceptació d'herència i compravenda atorgada per la seua mare en representació d'aquests; actes que, en cas de no dur-se a terme pels demandats en el termini d'un mes a comptar de la data de la sentència, es realitzaran d'ofici pel Jutjat a la seua costa en execució d'aquesta,  
4a) Amb la imposició expressa de costes a la part demandada que ha resultat vençuda en aquesta causa.   
Expedir un testimoniatge literal d'aquesta sentència que quedarà en aquestes actuacions, amb inclusió de l'original en el llibre de sentències.  
Notifiqueu aquesta resolució a les parts i feu-los saber que aquesta no és ferma, per la qual cosa contra aquesta es pot interposar un recurs d'apel·lació davant aquest Jutjat en el termini de vint dies des de l'endemà de la notificació, per a la seua resolució per l'Audiència Provincial d'Alacant, Secció novena amb seu a Elx (article 454 bis, número 3, de la Llei d'enjudiciament civil).  
De conformitat amb la disposició addicional quinzena de la Llei orgànica del poder judicial perquè siga admés a tràmit el recurs d'apel·lació contra aquesta resolució haurà de constituir un depòsit en el compte de consignacions d'aquest Jutjat de cinquanta euros, que li serà retornat només en el cas que el recurs siga estimat.  
Estan exceptuats de l'obligació de constituir el depòsit les persones que tinguen reconegut el dret a litigar gratuïtament, el Ministeri Fiscal, Estat, Comunitats Autònomes, entitats locals i organismes autònoms dependents dels tres anteriors.  
Aquesta és la meua sentència, que acorde, mane i signe.  
I perquè tinga efectivitat, i valga de notificació en forma legal de la sentència dictada en el procediment de referència a la part demandada, expedisc aquest edicte.  
  
Elx, 13 de maig de 2021.- El lletrat de l'Administració de justícia: Joaquín Manuel Mondéjar.